ആയുധക്കടത്ത് തടയാന് അതിര്ത്തിയില് ട്രക്ക് സ്കാനര് ന്യൂഡല്ഹി: പാകിസ്ഥാനില് നിന്നുള്ള ആയുധക്കടത്ത് തടയാന് ഇന്ത്യ അതിര്ത്തിയില് ട്രക്ക് സ്കാനര് സ്ഥാപിച്ചു. ഇന്ത്യാപാക് അതിര്ത്തിയായ അഠാരിയിലെ ചെക്ക് പോസ്റ്റിലാണ് ആദ്യത്തെ റേഡിയേഷന് ഡിറ്റക്ഷന് സ്കാനര് സ്ഥാപിച്ചത്. പാകിസ്ഥാനില് നിന്നു വരുന്ന ചരക്കു ലോറികള് ചെക്ക് പോസ്റ്റ് വഴി കടന്നു പോകുമ്ബോള് സ്കാനര് പരിശോധനയിലൂടെ വാഹനങ്ങളില് ആയുധങ്ങളും വെടിക്കോപ്പുകളും മറ്റ് അനധികൃത വസ്തുക്കളും കടത്തുന്നത് തടയാനാകുമെന്നാണ് കണക്കുകൂട്ടല്. റേഡിയോ ആക്ടീവ് വസ്തുക്കളുടെ സാന്നിദ്ധ്യവും കണ്ടെത്താം. അഫ്ഗാനില് താലിബാന് ഭരണം പിടിച്ചെടുത്ത സാഹചര്യത്തില് അതിര്ത്തിയിലെ പരിശോധനയ്ക്ക് പ്രാധാന്യമുണ്ട്. അഫ്ഗാനില് നിന്നുള്ള ചരക്കുകളും പാക് അതിര്ത്തി വഴിയാണ് ഇന്ത്യയിലേക്ക് കൊണ്ടുവരുന്നത്. പാകിസ്ഥാന് അഫ്ഗാന് അതിര്ത്തി അടച്ചതിനാല് നിലവില് ചരക്കു നീക്കവും നിലച്ചിട്ടുണ്ട്. നേപ്പാള്, ബംഗ്ളാദേശ്, മ്യാന്മാര് അതിര്ത്തികളില് ഇത്തരം ഏഴ് സ്കാനറുകള് കൂടി സ്ഥാപിക്കുമെന്ന് നിര്മ്മാതാക്കളായ ലാന്ഡ് പോര്ട്ട്സ് അതോറിട്ടി അറിയിച്ചു.